Tukes ei ole saanut tietoonsa tapauksia, joissa ruostuneiden pienvalosarjojen käyttö olisi aiheuttanut palotapauksia. Liitosten likaantuminen/ruostuminen on varsin yleistä tässä tuoteryhmässä. Valosarjan toimintajännitteen (alle 50 V) ollessa turvallisella tasolla veden ja lian pääsystä ledien liitoksiin ei käytännössä ole kuin ulkonäöllistä haittaa. Kunhan valot toimivat normaalisti, voi niiden käyttöä jatkaa.